เด็ดขาด ดุดัน 10 เรื่อง พระเจ้าเสือ ตำนานท่าแม่ไม้มวยไทย 
เป็นอีกหนึ่งตัวละครในเรื่อง บุพเพสันนิวาส ที่หลายคนให้ความสนใจทั้งยังเป็นบุคคลที่มีตัวตนอยู่จริงในหน้าประวัติศาสตร์ของประเทศไทย ไทยรัฐออนไลน์ จึงขอพาไปเปิดประวัติ หลวงสรศักดิ์ หรือ พระเจ้าเสือ ซึ่งรับบทบาทนี้โดย ก็อต - จิรายุ ตันตระกูล,1. พระเจ้าเสือ หรือ ออกหลวงสรศักดิ์ ภายหลังขึ้นครองราชย์มีพระนามว่า สมเด็จพระสรรเพชญ์ที่ 8 เป็นพระมหากษัตริย์รัชกาลที่ 29 แห่งอาณาจักรอยุธยา และเป็นพระองค์ที่สองแห่งราชวงศ์บ้านพลูหลวง ราชวงศ์สุดท้ายของอาณาจักรอยุธยา,2. พระเจ้าเสือ มีชื่อเดิมว่า เดื่อ เนื่องจากประสูติใต้ต้นมะเดื่อ,3. ผู้คนในสมัยพระองค์มักเรียกขานพระองค์ว่า พระเจ้าเสือ เพื่อเปรียบว่า พระองค์มีพระอุปนิสัยเด็ดขาด ชอบการล่าสัตว์ ผู้คนจึงเปรียบว่าทรงร้ายดังเสือ ,4. เรื่องพระชาติกำเนิดยังไม่เป็นที่แน่ชัด โดยสันนิษฐานกันว่า พระองค์น่าจะเป็นพระราชโอรสในสมเด็จพระนารายณ์มหาราช กับพระสนมลับองค์หนึ่ง แต่ภายหลังสมเด็จพระนารายณ์พระราชทานให้พระเพทราชาเลี้ยงดู ,5. ในสมัยสมเด็จพระนารายณ์มหาราช พระเจ้าเสือได้ถวายตัวเป็นมหาดเล็กรับราชการ ต่อมาได้ตำแหน่งเป็นหลวงสรศักดิ์,6. หลังจากนั้นหลวงสรศักดิ์ได้ช่วยพระเพทราชาขึ้นมายึดอำนาจจากสมเด็จพระนารายณ์ กระทั่งสมเด็จพระเพทราชาสวรรคต พระองค์ในตำแหน่งพระมหาอุปราช จึงได้ขึ้นครองราชสมบัติ มีพระนามว่า สมเด็จพระสรรเพชญ์ที่ 8,7. เมื่อราชาภิเษก พ.ศ. 2246 สมเด็จพระเจ้าเสือ มีพระราชโอรส 2 พระองค์ คือ เจ้าฟ้าเพชร (สมเด็จพระเจ้าอยู่หัวท้ายสระ) และเจ้าฟ้าพร (สมเด็จพระเจ้าอยู่หัวบรมโกศ),8. พระเจ้าเสือทรงมีพระปรีชาด้านมวยไทย โดยทรงเป็นผู้คิดท่าแม่ไม้มวยไทย ซึ่งมีหลักฐานทางประวัติศาสตร์ปรากฏชัดเจน นอกจากนั้นยังได้มีการถ่ายทอดเป็นตำราให้ชาวไทยรุ่นหลังได้เรียนรู้ฝึกฝนจนถึงปัจจุบัน,9. ทางกระทรวงวัฒนธรรม ได้กำหนดให้วันที่ 6 กุมภาพันธ์ ซึ่งตรงกับวันที่ขึ้นครองราชย์ของพระเจ้าเสือเป็น วันมวยไทย,10. สมเด็จพระสรรเพชญ์ที่ 8 ทรงครองราชย์ได้ 5 ปี (พ.ศ. 2246 –2251) จึงเสด็จสวรรคต ขณะมีพระชนมพรรษา 47 พรรษา
เปิดประวัติ หลวงสรศักดิ์ หรือ พระเจ้าเสือ ซึ่งรับบทบาทนี้โดย ก็อต - จิรายุ ตันตระกูล
พระเจ้าเสือ,บุพเพสันนิวาส,หลวงสรศักดิ์,สมเด็จพระสรรเพชญ์ที่ 8,ก็อต จิรายุ